钦定古今图书集成/明伦汇编/氏族典/第337卷 > 刘重进
## 钦定古今图书集成/明伦汇编/氏族典/第337卷 > 刘重进

按《宋史刘重进传》：“重进，幽州人，本名晏僧，梁末隶军
籍。晋初，以习契丹语，应募使北边，因赐是名。迁西头
供奉官，再使契丹，留为帐前通事，俄南侵，署忠武军
节度。周广顺初，封薛国公。恭帝即位，封开府。宋初，进
封燕国公。建隆二年秋，授右羽林统军。乾德五年，改
左领军卫上将军。重进徒善译语，无他才能，六年卒。”